Държавен вестник, бр. 75, 2010 г., стр. 5

БРОЙ  75	
Д Ъ Р Ж А В Е Н  В Е С Т Н И К 	
СТР.  5  
Г л а в а  в т о р а
ПРИДОБИВАНЕ НА НАУЧНИ СТЕПЕНИ 
„ДОКТОР“ И „ДОКТОР НА НАУКИТЕ“
Раздел І
Прием и обучение на докторанти
Чл. 4. (1) За докторанти могат да канди­
датстват лица с придобита образователно-
квалификационна степен „магистър“. 
(2) Обучението за придобиване на образова­
телната и научна степен „доктор“ се осъщест­
вява в редовна, в задочна, в самостоятелна 
или в дистанционна форма на обучение. 
(3) Обучението в докторантура се извършва 
по акредитирани от НАОА докторски програ­
ми по научни специалности.
(4) Обучението в докторантура се извър­
шва в първично звено на висше училище или 
научна организация, където има поне едно 
хабилитирано лице от съответната научна 
област.
(5) Националната агенция за оценява­
не и акредитация акредитира програми за 
обучение на докторанти в едно или няколко 
от професионалните направления в деветте 
области на висшето образование, определени 
в Класификатора на областите на висше об­
разование и професионалните направления, 
приет с Постановление № 125 на Министерския 
съвет от 2002 г. (обн., ДВ, бр. 64 от 2002 г.; 
Решение № 10827 на Върховния администра­
тивен съд от 2003 г. – бр. 106 от 2003 г.; изм. 
и доп., бр. 32 и 94 от 2005 г.).
Чл. 5. (1) Приемът в редовна или задочна 
докторантура се извършва с конкурс, който 
се провежда не по-рано от един месец след 
изтичането на срока за подаване на документи 
по чл. 3, ал. 2 ЗРАСРБ.
(2) Конкурсът се обявява в „Държавен 
вестник“ и на интернет страниците на вис­
шето училище или научната организация, на 
МОМН и на НАОА.
Чл. 6. (1) Допускането на кандидатите до 
участие в конкурса се извършва от комисия, 
включваща ръководителя на приемащото 
структурно звено, ръководителя на първичното 
звено и преподавател в докторската програма, 
назначена със заповед на ректора на висшето 
училище или на ръководителя на научната 
организация. 
(2) Комисията по ал. 1 разглежда доку­
ментите на кандидатите за съответствие с 
изискванията за допустимост на ЗРАСРБ, на 
този правилник и на съответния правилник на 
висшето училище или научната организация, 
като взема решение за допускане в 20-дневен 
срок след изтичането на срока за подаване 
на документи.
(3) Ръководителят на приемащото струк­
турно звено уведомява писмено кандидатите 
за резултатите от допускането им до участие 
в конкурса, като за недопуснатите кандидати 
се посочват и мотивите за недопускането им.
(4) Допуснатите кандидати се уведомяват 
за датата на изпитите, като уведомлението 
съдържа и списък на въпросите за изпита по 
специалността. Уведомлението по ал. 3 се 
изпраща най-късно един месец преди датата 
на първия изпит.
Чл. 7. (1) Недопуснатите до участие в 
конкурса кандидати могат в 7-дневен срок 
от датата на уведомяването да направят 
възражение до ръководителя на приемащото 
структурно звено. 
(2) Ръководителят на приемащото струк­
турно звено възлага на нова комисия от трима 
души – хабилитирани лица, да се произнесе 
по възражението. Въз основа на доклада на 
комисията ръководителят взема окончателно 
решение в 10-дневен срок от получаване на 
възражението.
Чл. 8. Ръководителят на приемащото 
структурно звено изпраща в МОМН докумен­
тите на допуснатите до участие в конкурса 
кандидати – граждани на държави, за които 
се изисква издаване на виза за дългосрочно 
пребиваване в Република България.
Чл. 9. (1) Конкурсът включва изпит по 
специалността и по чужд език, избран от кан­
дидата. Кандидатите за докторанти по чужд 
език и чужда литература полагат изпит по чужд 
език, различен от изпита по специалността.
(2) Изпитите се провеждат по ред, пред­
виден в правилника на съответното висше 
училище или научна организация.
(3) Факултетният, съответно научният 
съвет на висшето училище или научната ор­
ганизация взема решение за зачисляване на 
успешно издържалите конкурса кандидати. 
В решението се посочва и научният ръко­
водител на докторанта, който се избира по 
предложение на съвета на първичното звено. 
За научен ръководител се избира хабилити­
рано лице или лице, притежаващо степента 
„доктор“, с доказани научни постижения или 
практически опит. 
Чл. 10. (1) Приемът в самостоятелна форма 
на обучение на докторанти, разработили в 
основната част дисертационен труд за при­
съждане на образователна и научна степен 
„доктор“, се извършва без изпит през цялата 
академична година.
(2) Кандидатът подава в първичното звено 
проект на дисертационния труд, разработен 
в основната му част, както и библиография.
(3) Представената част от дисертационния 
труд се обсъжда от съвета на първичното 
звено в присъствието на кандидата. Ако съ­
ветът на първичното звено одобри работата 
на кандидата, ръководителят на първичното 
звено прави предложение до ръководителя на 
приемащото структурно звено за темата на 
дисертацията, научната област и индивиду­
алния учебен план за работа на докторанта. 
(4) Въз основа на предложението по ал. 3 
факултетният, съответно научният съвет в 
рамките на заседанието взема решение за